open-index/open-wikipedia-markdown huggingface dataset:
The Twilight Saga: Breaking Dawn – Part 1

***The Twilight Saga: Breaking Dawn – Part 1*** () je američki fantastično-ljubavni igrani film snimljen u režiji Billa Condona i premijerno prikazan 2011. godine. Predstavlja adaptaciju romana *[[Breaking Dawn]]* Stephenie Meyer, odnosno četvrti film iz serije Sumrak saga. Za razliku od prethodna tri filma, scenario Melisse Rosenberg se temelji samo na dijelu Meyerinog predloška. Radnja prikazuje kako se Bella Swan (koju glumi Kristen Stewart), nakon što je i sama postala vampir, vjenča za svog vampirskog dečka Edwarda Cullena (koga glumi Robert Pattinson), ali kako njihov medeni mjesec poremeti otkriće da je, suprotno svim očekivanjima, trudna, pri čemu joj život dođe u opasnost. *Breaking Dawn Pt1* je sljedeće godine dobio nastavak pod naslovom ''The Twilight Saga: Breaking Dawn - Part 2'', kojim je ekraniziran drugi dio romana, odnosno okončana saga*.*

## Uloge

* Kristen Stewart ... Bella Cullen (rođ. Swan)
* Robert Pattinson ... Edward Cullen
* Taylor Lautner ... Jacob Black
* Peter Facinelli ... Carlisle Cullen
* Elizabeth Reaser ... Esme Cullen
* Ashley Greene ... Alice Cullen
* Kellan Lutz ... Emmett Cullen
* Nikki Reed ... Rosalie Hale
* Jackson Rathbone ... Jasper Hale
* Billy Burke ... Charlie Swan
* Sarah Clarke ... Renée Dwyer
* Julia Jones ... Leah Clearwater
* Booboo Stewart ... Seth Clearwater
* MyAnna Buring ... Tanya
* Maggie Grace ... Irina
* Casey LaBow ... Kate
* Michael Sheen ... Aro
* Jamie Campbell Bower ... Caius
* Christopher Heyerdahl ... Marcus
* Chaske Spencer ... Sam Uley
* Mackenzie Foy ... Renesmee Cullen
* Christian Camargo ... Eleazar
* Mía Maestro ... Carmen
* Olga Fonda ... Valentina

## Izvori

## Vanjske veze
* 
* 
* 
*
Nagrada BAFTA za najbolju režiju

Dobitnici **[[BAFTA]] nagrade za najbolju [[Filmska režija|režiju]]**. John Schlesinger, Roman Polanski, Woody Allen, Alan Parker, Louis Malle, Joel Coen, Peter Weir i Ang Lee su svi izjednačeni, jer su dobili dva puta nagradu. Martin Scorsese drži rekord za režisera koji je najviše nominiran, čak devet puta..

## 2010-e

## 2000-e

## 1990-e

## 1980-e

## 1970-e

## 1960-e

## Vanjske veze
* BAFTA - Pregled ceremonija
Schwechat

**Schwechat** je grad na istoku Austrije od 17,154 stanovnika.

Schwechat je poznat po Bečkom međunarodnom aerodromu koji se nalazi pored grada.

## Geografija

Schwechat leži u Donjoj Austriji u Okrugu Wien-Umgebung, na zapadnoj obali Dunava, nedaleko od ušća rijeke Schwechat, udaljen desetak km jugoistočno od centra Beča.

## Historija

Za rimskih vremena na mjestu današnjeg grada bio je kastrum Schwechat se prvi put spominje u 11. vijeku, a status grada dobio je 1624. 
Od 1938. samo je jedan od bečkih kvartova, ali je od 1954. ponovno vraćen u Okrug Donja Austrija.

## Znamenitosti

Najveća znamenitost grada je njegova parohijska crkva sv. Jakoba, podignuta u rokoko stilu 1764., sa neobično bogato ukrašenim enterijerom.

## Privreda

Schwechat je industrijsko predgrađe Beča, u njemu se nalazi najveća austrijska rafinerija nafte vlasništvo nacionalne kompanije OMV, nekoliko mlinova, velika pivovara i pogoni kemijske industrije.

## Reference

## Vanjske veze

* ''Službene stranice Schwechata''
Boris Trajkovski

**Boris (Kiril) Trajkovski** (Monospitovo, 25. lipnja 1956. - Rotimlja, 26. veljače 2004.), makedonski političar i predsjednik Republike Makedonije od 1999. do svoje smrti 2004.

Rođen je u metodističkoj obitelji. Završio je Pravni fakultet u Skoplju, godine 1980. Specijalizira u SAD-u. Do 1997. vrši dužnost vođe pravne službe poduzeća *Sloboda* u Skoplju. Jednu godinu je šef kabineta skopskog gradonačelnika, a do 21. prosinca 1998. zamjenik ministra vanjskih poslova.

Poginuo je u zrakoplovnoj nesreći 2004. u Bosni i Hercegovini.

Poznat je kao borac za priznanje ustavnog imena Makedonije u svijetu. 2004. godine SAD su priznale Makedoniju pod njenim ustavnim imenom.
Nikki Reed

**Nicole Houston Reed** (, 17. svibnja 1988.), poznatija kao **Nikki Reed**, američka je glumica i scenaristica. Proslavila se ulogom u filmu *[[Thirteen]]*, za koji je napisala scenarij. Od tada, Reed je glumila u nekoliko filmova, uključujući *Lord of Dogtown* i *[[Minni's First Time]]*. Također je portretirala Rosalie Hale u filmskoj adaptaciji knjige *[[Sumrak (roman)|Sumrak]]* spisateljice Stephenie Meyer.

## Biografija
Nikki Reed je rođena u Los Angelesu. Kćer je Cheryl Houston, kozmetičarke, i Setha Reeda, scenografa. Nikkin otac je Židov, a majka je Cherokee i talijanskog podrijetla. Odgojena je kao ateist dok je njezin brat Nathan Židov. Roditelji su se rastali kada je imala 2 godine, tako da je odrastala samo s majkom. Sebe opisuje kao sramežljivu i načitanu osobu. S 12 godina je postala buntovna i emocionalno nepostojana. Odnos između nje i majke postaje zategnut. U dobi od 14 godina, Nikki je izbačena iz škole, odselila se i počela živjeti sama. Nema nekakvu posebnu želju da postane glumica.

## Karijera
Reed i *[[Catherine Hardvicke]]* su završile scenarij za film *[[Thirteen]]* u samo 6 dana, što je relativno kratko vrijeme za Hoolywoodski scenarij. Producenti su pitali Nikki da igra ulogu u filmu jer su smatrali da bi ta uloga bila neugodna za mnoge mlade glumice. Film u glavnoj ulozi s Evan Rachel Wood je pušten 2003. i donio je Nikki status glumice i scenaristice.


## Filmografija

## Izvori

## Vanjske veze

* 
*
The Twilight Saga: Breaking Dawn – Part 2

***The Twilight Saga: Breaking Dawn – Part 2*** (), skraćeno Breaking Dawn – Part 2) je američki romantično-fantastični film snimljen u režiji Billa Condona i premijerno prikazan 2012. godine. Predstavlja ekranizaciju romana *[[Breaking Dawn]]* Stephenie Meyer, odnosno peti i završni nastavak filmske serije Sumrak saga. Radnja prikazuje kako se Bella Swan (čiji lik tumači Kristen Stewart) nakon rođenja djeteta sa svojim mužem Edwardom Cullenom (čiji lik tumači Robert Pattinson) suočava sa posljedicama svog pretvaranja u vampira, ali i time da rađanje djeteta sa sobom privlači pažnju vampirskog gospodarskog klana Volturija, čiji su pripadnici uvjereni da takvo dijete prkosi prirodnom poretku stvari te da treba biti uništeno zajedno sa svojim roditeljima. *Breaking Dawn - Part 2* je dobio loše kritike, te je, između ostalog, osvojio i Zlatnu malinu za najgori film, ali je usprkos toga, kao i svi drugi filmovi iz sage, imao vrlo dobre komercijalne rezultate.

## Uloge

* Kristen Stewart ... Isabella "Bella" Cullen (rođ. Swan)
* Robert Pattinson ... Edward Cullen
* Taylor Lautner ... Jacob Black
* Mackenzie Foy ... Renesmee Cullen
* Peter Facinelli ... Carlisle Cullen
* Elizabeth Reaser ... Esme Cullen
* Ashley Greene ... Alice Cullen
* Kellan Lutz ... Emmett Cullen
* Nikki Reed ... Rosalie Hale
* Jackson Rathbone ... Jasper Hale
* Maggie Grace ... Irina
* Michael Sheen ... Aro
* Jamie Campbell Bower ... Caius
* Dakota Fanning ... Jane
* Christopher Heyerdahl ... Marcus
* Billy Burke ... Charlie Swan
* Lee Pace ... Garrett
* Christian Camargo ... Eleazar
* Mía Maestro ... Carmen
* Casey LaBow ... Kate Denali
* MyAnna Buring ... Tanya
* Noel Fisher ... Vladimir
* Joe Anderson ... Alistair
* Cameron Bright ... Alec
* Angela Sarafyan ... Tia
* Rami Malek ... Benjamin
* Booboo Stewart ... Seth Clearwater
* Daniel Cudmore ... Felix
* Ty Olsson ... Phil
* Alex Meraz ... Paul
* Judith Shekoni ... Zafrina
* Charlie Bewley ... Demetri
* J. D. Pardo ... Nahuel
* Wendell Pierce ... J. Jenks
* Julia Jones ... Leah Clearwater
* Lateef Crowder ... Santiago
* Andrea Powell ... Sasha
* Toni Trucks ... Mary
* Andrea Gabriel ... Kebi
* Austin Naulty ... Vukodlak
* Kiowa Gordon ... Embry Call
* Chaske Spencer ... Sam Uley
* Bronson Pelletier ... Jared
* Marisa Quinn ... Huilen
* Omar Metwally ... Amun
* Valorie Curry ... Charlotte
* Tracey Heggins ... Senna
* Marlane Barnes ... Maggie
* Guri Weinberg ... Stefan
* Erik Odom ... Peter
* Lisa Howard ... Siobhan
* Bill Tangradi ... Randall
* Patrick Brennan ... Liam
* Amadou Ly ... Henri
* Janelle Froehlich ... Yvette
* Masami Kosaka ... Toshiro
* Dredae Blackman ... Annabeth

Cam Gigandet (James), Rachelle Lefevre i Bryce Dallas Howard (Victoria), Edi Gathegi (Laurent), Jodelle Ferland (Bree Tanner) kao i mnogi drugi glumci iz prethodnih nastavaka imaju cameo nastupe tokom odjavne špice.

## Reference

## Vanjske veze
* 
* 
* 
* 
*
Ashley Greene

**Ešli Grin** () je američka glumica i model. Rođena je 21. februara 1987. u Džeksonvilu, na Floridi, u Sjedinjenim Američkim Državama. Svetsku slavu stekla je po ulozi Elis Kalen u filmskoj adaptaciji knjige ''Sumrak''.

## Vanjske veze

* 
*
Wien-Umgebung

**Wien-Umgebung** (prevedeno **Bečka okolica**) je jedan od 95 austrijskih okruga (bezirka) od 118,691 stanovnika.

## Geografija
Taj okrug okružuje statutarni grad Beč.
U vrijeme nacionalsocijalizma - 1938., velik broj dotad nezavisnih administrativnih jedinica ujedinjen je u *Veliki [[Beč]]*, kad je 1954. Beč sveden na današnju veličinu, od dijela tih jedinica stvoren je današnji Okrug Wien-Umgebung.

## Administrativna podjela okruga
Administrativni centar okruga je grad Klosterneuburg

Wien-Umgebung je administrativno podjeljen na 21 općina od kojih 5 ima status grada, 8 ima status trgovišta, a njih 7 su obične općine;

### Gradovi

* Fischamend
* Gerasdorf bei Wien
* Klosterneuburg
* Purkersdorf
* Schwechat

### Trgovišta

* Gablitz
* Gramatneusiedl
* Himberg
* Leopoldsdorf
* Mauerbach
* Pressbaum
* Schwadorf
* Tullnerbach

### Općine

* Ebergassing
* Klein-Neusiedl
* Lanzendorf
* Maria Lanzendorf
* Moosbrunn
* Rauchenwarth
* Wolfsgraben
* Zwölfaxing

## Reference

## Vanjske veze
* ''Službene stranice Okruga Wien-Umgebung''
Kumiko Watanabe

japanska je glasovna glumica. Najpoznatiji animei su joj *[[InuYasha]]*,  *[[Atashin'chi]]* i *[[Klonoa|Kaze no Klonoa]]*.

## Vanjske veze
* 
*
Noriko Hidaka

japanska je glasovna glumica. Najpoznatiji animei su joj  *[[InuYasha]]*, *[[Touch (manga)|Touch]]*), *[[Miracle Girls]]*, *[[Ranma ½]]*, *[[My Neighbor Totoro]]*, *[[Death Note]]*, *[[Rurouni Kenshin]]*, ** i *[[Gunbuster]]*

## Vanjske veze
*
Yūko Minaguchi

japanska je glasovna glumica. Najpoznatiji animei su joj *[[Sailor Moon]]*, *[[Dragon Ball Z]]*, *[[Detective Conan]]* i *[[One Piece]]*.

## Vanjske veze
*
Nachi Nozawa

bio je japanski glasovni glumac, glumac i teatralni režiser. Najpoznatiji animei su mu *[[Cobra (manga)|Cobra]]*, *[[Dororo]]*, *[[Gokū no Daibōken]]* i *[[Sakura Wars]]*.

Umro je 2010. od raka pluća.

## Vanjske veze
*
Hidekatsu Shibata

japanski je glasovni glumac i glumac. Najpoznatiji animei su mu *[[Mazinger Z]]*, *[[Great Mazinger]]*, *[[Galaxy Express 999]]*, *[[Kamen Rider Stronger]]*, *[[One Piece]]*, *[[Naruto]]*, *[[FullMetal Alchemist]]*, *[[Cobra (anime)|Cobra]]* i  *[[Fairy Tail]]*.

## Vanjske veze
* 
*
Gara Takashima

japanska je glasovna glumica. Najpoznatiji animei su joj *[[Space Runaway Ideon]]*, *[[The Rose of Versailles]]*, *[[Cobra (anime)|Cobra]]*, *[[Touch (manga)|Touch]]*, *[[Maison Ikkoku]]*, *[[Fist of the North Star]]*, *[[Cowboy Bebop]]* i *[[Ghost in the Shell: Stand Alone Complex]]*.

Njen suprug je glasovni glumac Banjō Ginga.

## Vanjske veze
*
Deportacija Kalmika 1943.

**Deportacija Kalmika** odnosi se na etničko čišćenje te nacije sa obala kaspijskog jezera u decembru 1943. koje je naredio sovjetski poglavar Josif Staljin kao oblik kolektivne kazne zbog navodne suradnje pojedinaca sa nacistima tijekom drugog svjetskog rata. Kalmici su jedina autothona mongolska nacija i pripadnici tibetanskog budizma u Europi. Početkom 17. stoljeća, emigirali su iz zapadne Mongolije prema obalama kaspijskog jezera. 28.12. 1943., u 6:00 ujutro, po tri oficira NKVD-a su istodobno ulazila u svaku kuću Kalmika i pročitali izjavu Vrhovnog Sovjeta, prema kojoj se svi Kalmici moraju premjestiti u Sibir jer su "izdajnici", dok se Kalmička Autonomna Sovjetska Socijalistička Republika ukida. Ovu operaciju je izvršio general Ivan Serov, zamjenik Lavrentija Berije.

Kalmici su optuženi da su se pridružili nacističkim jedinicama kako bi se borili protiv Crvene armije i predavali stoku iz kolhoza njemačkoj strani. Ideju o deportaciji cijelokupne nacije Kalmika iznio je Berija, koji je nekoliko puta Staljinu govorio o "nepouzdanosti" te nacije. Kada su se tog jutra probudili, Kalmici su vidjeli da su im domovi okruženi mitraljezima, te da imaju 12 sati da pokupe sve svoje stvari. Svaki stanovnik je smatran uhićenim, te ukrcan na kamione, bez obzira radilo se se bebama, ženama ili starcima. Kamioni su ih potom odveli do obližnje željezničke stanice. Tamo su ukrcani u vagone i odvezeni na dugačak put na istok (Altaj, Krasnojarski kraj, Omsk, Novosibirsk) Upute za raseljavanje su bile sljedeće:
#kalmičke žene, udane sa osobe druge nacionalnosti, su izuzete od deportacije
#ruske žene, udane za Kalmike, su podložne deportaciji
#odsutni članovi obitelji (poslovno putovanje, izlet, itd.) se moraju registrirati te su podložni deportaciji kada se pronađu

Određeno je da jedna operativac NKVD-a i dva vojnika NKVD-a moraju istodobno premjestiti tri obitelji. Prema uputama, svakoj obitelji je bilo dozvoljeno ponijeti hrane i poljoprivrednog alata, do 100&nbsp;kg po članu obitelji, ali ne više od 500&nbsp;kg po jednoj obitelji. Ponesena imovina 3-4 obitelji je išla na jednom kamionu, kao i žene sa djecom. Svaka kolona je morala prevoziti najmanje 2.000 osoba. Sveukupno je 10.000 vojnika poslano u Kalmikiju da deportira oko 93.000 Kalmika. Prema podacima jedne od četiri regije gdje su Kalmici premješteni - Altajski kraj - 290 od 478 osoba je umrlo tijekom putovanja od tuberkoloze, uple i distrofije. Prema procjenama, i do 1/3 cjelokupne nacije Kalmika je umrlo tijekom prisilnog raseljavanja te zime. Nakon destaljinizacije, Kalmicima je dozvoljeno vratiti se u svoju domovinu 1956.

## Poveznice
*Sovjetske deportacije
*Operacija Čečevica
*Deportacija krimskih Tatara
*Sovjetske deportacije iz Besarabije i Sjeverne Bukovine
## Reference

## Literatura
* 
*
*
Ken Narita

japanski je glasovni glumac. Najpoznatiji animei su mu *[[InuYasha]]*, *[[Angelique (japanska serija)|Angelique]]*, *[[Code Geass]]*, *[[Le Chevalier D'Eon]]* i *[[Magical Girl Lyrical Nanoha Strikers]]*.

## Vanjske veze
*
Miyuki Ueda

japanska je glasovna glumica.

## Anime
**[[Weiß Kreuz]]* (Rex)
**[[Space Battleship Yamato]]* (Starsha)
***Space Battleship Yamato: The New Journey* (Starsha)
***' (Hiromi Tenchi)
*''[[8 Man]]'' (Sachiko Seki)
*[[Gatchaman II]] (Professor Pandora)
*''[[City Hunter]]'' (Megumi Iwasaki)
***Chōdenji Robo Combattler V*' (Chizuru Nanbara)
**Chōdenji Machine Voltes V* (Megumi Oka)
*[[Tōshō Daimos]] (Erika)
**The Rose of Versailles* ([[Marija Antoaneta]])
**Miyuki* (Miyuki Kashima's mother)
**Lupin III (2nd Series)* (Cornelia, Patra Lawrence)
**[[Lupin III Part III]] (Sarah)
**Lady Georgie'' (Majka)

## Vanjske veze
*
Pisac iz sjene

**Pisac u sjeni** ili **pisac iz sjene**, ponekad i **ghostwriter** (na engleskom doslovno: "pisac duh") je izraz koji se koristi za osobu koja piše književna djela, novinske članke, filmske ili televizijske scenarije, blog postove ili druge tekstove čije autorstvo na kraju preuzme druga osoba. Praksu najčešće koriste političari ili celebrityji koji nastoje sebe promovirati kroz autobiografske ili knjige memoara, ali im za pisanje nedostaje vremena ili književnog talenta, pa se u tu svrhu angažiraju profesionalni pisci koji su za honorar spremni pisati anonimno. 

Jedan od najčitanijih pisaca iz sjene je postao Alan Dean Foster, koji je 1976. objavio roman *[[Star Wars: From the Adventures of Luke Skywalker]]*, novelizaciju popularnog filma *[[Star Wars Episode IV: A New Hope]]*, a čije je autorstvo ispočetka pripisano njegovom scenaristu i režiseru Georgeu Lucasu.
Pisac iz sjene (razvrstavanje)

**[[Pisac iz sjene]]** označava osobu koja, najčešće za novac, anonimno piše književna djela i druge tekstove čije autorstvo preuzme druga osoba.

Također može označavati:
* *[[The Ghost Writer]]*, britanski igrani film iz 2010. godine, na području bivše Jugoslavije preveden kao *Pisac iz sjene*
The Ghost Writer (film)

***The Ghost Writer*** () je britansko-francusko-njemački politički triler film snimljen 2010. godine u režiji Romana Polanskog. Predstavlja adaptaciju romana *[[The Ghost (roman)|The Ghost]]* Roberta Harrisa, nekadašnjeg fanatičnog pristaše i bliskog prijatelja britanskog premijera Tonyja Blaira sa kojim se bio razišao povodom rata u Iraku, i koji se zbog toga često tumači kao svojevrsni roman sa ključem. Neimenovani protagonist, čiji lik tumači Ewan MacGregor, je pisac iz sjene angažiran da napiše knjigu memoara za račun Adama Langa (čiji lik tumači Pierce Brosnan), bivšeg britanskog premijera koji se sklonio u SAD zbog istrage oko ratnih zločina počinjenih od strane britanske vojske prilikom rata u neimenovanoj zemlji Bliskog istoka. Radnja prikazuje kako njegovo istraživanje premijerove prošlosti ukazuje na kompromitirajuće indicije da je u ranoj mladosti bio regrutiran kao suradnik američkih obavještajnih službi.

Snimanje filma je 2009. nakratko bilo prekinuto kada je Polanski, prilikom posjeta Filmskom festivalu u Zürichu bio uhapšen od švicarskih vlasti na osnovu potjernice koje su bile izdale SAD povodom optužnice za seksualno zlostavljanje iz 1970-ih. Polanski je film nastavio režirati iz kućnog pritvora te se vratio na set nakon što je odbijen američki zahtjev za izručenje. Film je premijerno prikazan na Berlinskom festivalu te je doživio izuzetno dobre kritike, te kasnije osvojio i Evropsku filmsku nagradu za najbolji film. Od strane britanskih blairita i američkih neokona je, pak, proglašen propagandnim filmom, a kao prilog toj tvrdnji je navedeno da ga je djelomično financirala njemačka vlada, poznata po tome što se, za razliku od Blaira, žestoko protivila američkoj invaziji Iraka.

## Uloge

## Reference

## Vanjske veze

* 
* 
* 
*
Hard, Austrija

**Hard** je naselje sa statusom trgovišta na krajnjem zapadu Austrije od 12,993 stanovnika.

Hard administrativno podpada pod Okrug Bregenz u Saveznoj zemlji Vorarlberg, i praktički je spojen sa administrativnim centrom - Bregenzom, u jedinstvenu konurbaciju, od kojeg ga dijeli rijeka Bregenzer Ach.

## Geografija

Hard leži na istočnoj obali Bodenskog jezera, između ušća Rajne i rijeke Bregenzer Ach.

## Historija

Alemani su se na prostor Bodenskog jezera počeli naseljavati u 8. vijeku i osnovali naselje na prostoru gdje je danas zamak Mittelweiherburg. Oni su se tokom 13. vijeka preselili na današnju poziciju i svoje novo naselje nazvali 
- *Hard*, što na staronjemačkom znači šuma.

Hard je prvi put dokumentiran 1249. u pismu pape Inocenta IV. kao feud samostana Mehrerau.

I Hard je kao i Bregenz postao leno Grofova od Monforta, koji su zbog dugova 1451. prodali Habsburgzima.

## Privreda

Najveći privredni pogoni u Hardu su tvornice tekstila *Alpla* i *Faigle*, zatim *Viessmann* oprema za centralna grijanja, *Hans Künz GmbH* kranovi i oprema za građevinarstvo i tvornica bicikla *Simplon*.

## Pobratimski gradovi

* , Bagnoli di Sopra
* , Balgach

## Reference

## Vanjske veze

* ''Službene stranice Harda''
Lustenau

**Lustenau** je naselje sa statusom trgovišta na krajnjem zapadu Austrije od 21.897 stanovnika.

Lustenau administrativno podpada pod Okrug Dornbirn u Saveznoj zemlji Vorarlberg, i praktički je spojen u konurbaciju sa Hardom i Bregenzom.
.
## Geografija

Lustenau leži duž desne obale rijeke Rajne, udaljen 4 km južno od njena ušća u Bodensko jezero.
On je pogranični grad prema Švicarskoj od koje ga dijeli samo Rajna.
## Historija

Lustenau je prvi put je dokumentiran 887. pod imenom - **Lustenouua**, kao mjesto u kom je car 
Svetog Rimskog Carstva - Charles III proveo dva mjeseca. 
Od 1395. do 1526. bio je slobodni carski grad, a tad su ga kupili grofovi od Emsa. Dotad jedinstvena komuna podjelila se 
1593., pa su dijelovi na lijevoj obali Rajne pripali Švicarskoj (takvo stanje ostalo je do danas).

Nakon kratke bavarske vladavine (1806. -1814) za vrijeme napoleonskih ratova i Lustenau 
je od 1830, kao posljednji dio Vorarlberga pripao Austrijskom Carstvu.

Veliki napredak za grad bila je izgradnja prvog mosta preko Rajne 1867. to je bio i prvi most preko Rajne u Vorarlbergu. 
Tad su izvedeni i prvi radovi na regulaciji Rajne, koja odtad više nije plavila, pa se Lustnau počeo snažnije razvijati.
To je bio jedan od razloga zašto je car Franjo Josip I dodjelio mjestu
13. juna 1902 status trgovišta.

## Privreda
Lustenau je industrijski grad poznat po tekstilnoj industriji naročito po vezenju.
Pored toga ima i pogone metalne industrije koji proizvode strojeve za bušenje.
Najnovija podrška industriji je novoizgrađeni tehnološki - Millennium Park.

Lustenau je i trgovačko- servisni centar svoje ruralne okolice.
## Sport
U Lustenau djeluju čak dva nogometna kluba SC Austria Lustenau i FC Lustenau, jedan hokejaški EHC Lustenau, a u njemu je rođen i živio poznati skijaš Marc Girardelli.

## Reference

## Vanjske veze

* ''Službene stranice Lustenaua''
Venusberg (film)

***Venusberg*** () je zapadnonjemački crno-bijeli igrani film snimljen 1963. godine u režiji Rolfa Thielea. Po žanru je kombinacija drame i komedije, a radnja se događa u vili uglednog ljekara u kojoj se okupilo sedam žena iz otmjenog društva, a od kojih je svaka od njih sa njime imala ljubavnu vezu. Za film je karakteristično da u njemu nema muških uloga (s izuzetkom Oskara Wernera koji posuđuje glas).

## Uloge
* Marisa Mell ... Florentine 
* Nicole Badal ... Pony 
* Monica Ekman ... Christine 
* Christina Granberg ... Lola 
* Ina Duscha ... Inge 
* Claudia Marus ... Vera 
* Jane Axell ... Ruth 
* Oskar Werner (glas)

## Izvori


## Literatura
* Bock, Hans-Michael & Bergfelder, Tim. *The Concise CineGraph. Encyclopedia of German Cinema*. Berghahn Books, 2009.

## Vanjske veze
*
Der letzte Ritt nach Santa Cruz

***Der Letzte Ritt nach Santa Cruz*** () je austrijsko-zapadnonjemački vestern film snimljen 1964. godine u režiji Rolfa Olsena. Radnja je smještena na granicu SAD i Meksika u doba Divljeg zapada i prikazuje aktivnosti bande odmetnika na čelu sa Pedrom Ortizom (čiji lik tumači Mario Adorf. Protagonist, koga tumači Edmund Purdom, je bivši šerif koji ih krene progoniti nakon što mu otmu suprugu (koju tumači Marianne Koch. Film, kome su kao lokacije poslužili Kanarski otoci, je snimljen velikim dijelom zahvaljujući uspjehu vestern-filmova, koji su, kao *[[Winnetou II]]*, bili temeljeni na romanima Karla Maya. Od njih se, međutim, razlikovao nešto mračnijim tonom, odnosno eksplicitnijim nasiljem, pa ga se smatra svojevrsnom pretečom špageti vesterna.

## Uloge
* Edmund Purdom ... Rex Kelly
* Mario Adorf ... Pedro Ortiz
* Marianne Koch ... Elizabeth Kelly
* Klaus Kinski ... José
* Marisa Mell ... Juanita
* Walter Giller ... Woody Johnson
* Thomas Fritsch ... Carlos
* Sieghardt Rupp ... Fernando
* Florian Kuehne ... Steve Kelly
* Kurt Nachmann
* Peter Martin Urtel (kao Martin Urtel)
* Rainer Brandt ... glas Pedra Ortiza (glas) (van špice)
* Edmund Hashim (van špice)
* Rolf Olsen ... John (zaposlenik banke) (van špice)

## Reference

## Vanjske veze
*
Mali rat (Kuba)

**Mali rat** (španjolski: ***Guerra Chiquita***) je naziv za drugi od tri sukoba u procesu sticanja kubanske nezavisnosti od Španjolskog Imperija. Sukob je započeo 26. kolovoza 1879. godine, a zaključen je potpunim porazom pobunjenika u rujnu 1880. godine. Mali rat, koji je naziv dobio zbog kratkog trajanja, uslijedio je nakon Desetogodišnjeg rata (koji se naziva i Veliki rat), te se u određenom kontekstu može smatrati njegovim nastavkom, a prethodio je velikom Kubanskom ratu za nezavisnost, kojim je Kuba konačno stekla nezavisnost od Španjolske.

Uzroci Malog rata bili su identični kao i oni Desetogodišnjeg; nakon javnog objavljivanja sporazuma iz Zanjóna, revolucionarni general Calixto García odlazi u New York, gdje organizira revolucionarni komitet. Tokom 1878. izdaje manifest protiv Španjolske, koji nailazi na veliko prihvaćanje, a čija je posljedica bila izbijanje rata 26. kolovoza 1879. godine. García, kao jedan od malobrojnih revolucionara koji nisu potpisali sporazum, predvodio je novi ustanak, međutim je bio jedini iskusni vođa istoga. Uz nedostatak oružja i municije, to je bio ključni problem pobunjenika. Uz njih, problem su predstavljale i nedostatak vanjske pomoći te iscrpljenost i demoraliziranost Kubanaca nakon Desetogodišnjeg rata.

Većina pobunjenika na zapadu otoka brzo je uhapšena, a ostatak je bio prisiljen kapitulirati između 1879. i 1880. godine. Konačni i potpuni krah revolucionarnih snaga dogodio se u rujnu 1880., kada je sukob i okončan. Iako su Španjolci obećali reforme na Kubi, one nisu realizirane, što će ponovo potaknuti nezadovoljstvo naroda i dovesti do novog konflikta 15 godina kasnije.
Novakova pećina

**Novakova pećina** je u Bosni i Hercegovini, na području opštine Pale.
Ime je dobila po hajduku Starini Novaku. Starina Novak je istorijska ličnost iz druge polovine 16. vijeka, porijeklom iz Smedereva. Bio je hajduk po Srbiji i Hercegovini, ali se najduže zadržao na Romaniji i, kao rijetko koja ličnost, ostavio u narodu dubok trag.

Pećina se nalazi se na južnim strmim liticama planine Romanije, na nadmorskoj visini od 1515 m. Pristup od Pala vodi planinarskom stazom koja je uredno obilježena i počinje od lovačkog doma na Majdanima ili planinarskog doma u Stajni, koji se nalazi svega 4–5&nbsp;km od Pala. Staza prvo vodi do Novakovog vrela, velikog planinskog korita. Neposredno ispod pećine put je obilježen i ojačan sajlama, jer je dosta strm i težak. Drugi pristup je od pravca Sokoca, od Crvenih stijena preko platoa Romanije.

Ispod Novakove pećine su Carske vode, najpoznatije vrelo u širokom pojasu Romanije.

Speleomorfološki, pećina se sastoji od horizontalnog i vertikalnog kanala (odžaka), kojim je pećina povezana sa Romanijskim platoom. Ukupna dužina svih kanala pećine iznosi 60 metara. U gornjem dijelu ulaza u pećinu nalazi se kameni zid koji. Kasnije su na prelazu iz prvog u drugi dio pećine postavljena željezna vrata.

## Reference

## Vanjske veze
Novakova Pećina
Desetogodišnji rat

**Desetogodišnji rat** (španjolski: ***Guerra de los Diez Años***), znan i kao **Veliki rat** (španjolski: ***Guerra Grande***) i **Rat '68.**, naziv je za prvi od tri sukoba u procesu ostvarivanja kubanske nezavisnosti. Ustanak su predvodili bogati kubanski plantažeri i zemljoposjednici. 

Konflikt je započeo 10. listopada 1868. godine, kada je bogati zemljoposjednik Carlos Manuel de Céspedes sa svojim sljedbenicima proglasio nezavisnost Kube. Nakon osvajanja Bayamoa (u čast čega je nastala i himna "La Bayamesa"), ustanak se proširio na cijeli otok te su se i drugi gradovi počeli buniti. Vrhunac rata odvijao se tokom 1872. i 1873. godine, međutim nakon smrti Ignacija Agramontea i Céspedesa, revolucionarne vojne aktivnosti su ograničene na samo dvije regije. Iako je Treći karlistički rat inicijalno oslabio Španjolce, nakon njegova završetka su na Kubu poslali više trupa, što im je dugoročno omogućilo ostvarivanje dominacije. 

Krah kubanskih snaga dogodio se tokom 1877. godine, kada je uhapšen tadašnji ratni predsjednik, Tomás Estrada Palma. Revolucionari su postepeno počeli popuštati pod pritiskom te su se pristali sastati u Zanjónu kako bi dogovorili primirje. General Arsenio Martínez-Campos y Antón je stigao na Kubu kako bi proveo novu politiku, međutim mu je trebalo gotovo dvije godine da uvjeri pobunjenike da potpišu mirovni sporazum. Pakt je potpisan 10. veljače 1878., čime je rat efektivno završen, uz izuzetak malene skupine oko Antonija Macea, koja se odbijala predati. Privremena vlada je, na koncu, prisilila Macea na predaju tako da je rat formalno i u cijelosti zaključen 28. svibnja 1878. godine. Nezadovoljstvo uvjetima sporazuma i španjolsko nepridržavanje danih obećanja dovelo je, ubrzo, do Malog rata, a kasnije i do velikog rata za nezavisnost.
Kaori Mizuhashi

japanska je glasovna glumica. Najpoznatiji animei su joj *[[Aria (anime)|Aria]]*, *[[Hellsing (TV serija)|Hellsing]]*, *[[Full Metal Panic!]]* i *[[Puella Magi Madoka Magica]]*.

## Vanjske veze
* 
*
Junko Minagawa

japanska je glasovna glumica. Najpoznatiji animei su joj *[[Aria (anime)|Aria]]*, *[[The Prince of Tennis]]*, *[[Code Geass]]* i *[[Akatsuki no Yona]]*.

## Vanjske veze
*
French Dressing (film, 1964)

***French Dressing*** () je britanska crno-bijela filmska komedija snimljena 1964. godine u režiji Kena Russella, kome je predstavljala cjelovečernji debi. Protagonist, čiji lik tumači James Booth, je mladi postavljač stolica u turističkom gradiću na obali Engleske koji od gradonačelnika dobija zadatak organizirati filmski festival, odnosno kako ga u tome sabotiraju suparnički turistički radnici iz susjednih gradića. French Dressing je dio kritičara po stilu uspoređivao sa komedijama Bustera Keatona i Jacquesa Tatija, ali su zamjerali nedostatak adekvatnih komičarskih talenata među glumačkom postavom.

## Uloge
* James Booth – Jim Stephens
* Roy Kinnear – Henry Liggott
* Marisa Mell – Françoise Fayol
* Alita Naughton – Judy
* Bryan Pringle – Gradonačelnik
* Sandor Elès – Vladek
* Norman Pitt – Gradonačelnik Westbournea
* Henry McCarthy – Gradonačelnik Bridgemoutha
* Lucille Soong – Francuska starleta
* Germaine Delbat – Francuskinja
* Robert Robinson – sam sebe

## Reference

## Vanjske veze
*
Ryo Hirohashi

japanska je glasovna glumica. Najpoznatiji animei su joj *[[Sailor Moon Crystal]]*, *[[Kaleido Star]]*, *[[Aria (anime)|Aria]]* i *[[Baccano!]]*.

## Vanjske veze
*
Tomoko Kawakami

bila je japanska glasovna glumica. Najpoznatiji animei su joj *[[Aria (anime)|Aria]]*, *[[Revolutionary Girl Utena]]*, *[[Bleach (manga)|Bleach]]*, *[[Chrono Crusade]]*, *[[Fushigi Yugi]]* i *[[Hikaru no Go]]*.

Augusta 2008. dijagnosticiran joj je rak jajnika. Umrla je 2011. u dobi od samo 41 godinu.

## Vanjske veze
*
True Grit (film, 2010)

***True Grit*** (na području bivše Jugoslavije poznat pod naslovom ***Čovjek zvan hrabrost***) je američki vestern film snimljen 2010. godine u režiji braće Joela i Ethana Coena. Predstavlja drugu po redu adaptaciju istoimenog romana Charlesa Portisa te remake popularne istoimene verzije iz 1969. godine. Naslovni protagonist, čiji lik tumači Jeff Bridges, je Rooster Cogburn, jednooki teksaški rendžer specijaliziran za hvatanje i ubijanje najopasnijih odmetnika. Radnja prikazuje kako ga 15-godišnja djevojčica Mattie Ross (čiji lik tumači Hailee Steinfeld) angažira kako bi uhvatio i ubio ljude odgovorne za smrt njenog oca, i kako mu se, na njegovo veliko nezadovoljstvo, pridružuje prilikom potrage. *True Grit* je dobio vrlo dobre kritike i osvojio nekoliko prestižnih priznanja, a posebnu pažnju je privukla mlada Steinfeld.

## Uloge

## Izvori

## Vanjske veze
* 
* 
* 
* 
* 
* Roger Ebert Review
Etnocid

**Etnocid** je termin koji označava brisanje kulture, običaja i identiteta neke nacije. Iako se povremeno koristi kao zamjena za kulturni genocid, ovaj termin miješa etnicitet i kulturu.

Kada je pregledavao pravnu i akademsku historiju upotrebe temina genocid i etnocid, Bartolomé Clavero ih je ovako odvojio: "Genocid ubija ljude dok etnocid ubija društvene kulture pomoću ubijanja individualnih duša". Dodao je: "Pošto kulturni genocid može jedino sadržavati kulturnu dimenziju genocida, ideja etnocida je da je to više od kulturnog genocida, te stoga i širi genocidni proces." Deportacija krimskih Tatara se ponegdje navodi kao jedan primjer etnocida.

UNESCO je u "Deklaraciji San Josea" napisao:

## Poveznice
*Kulturološka asimilacija
## Izvori
Yuko Miyamura

japanska je glasovna glumica. Najpoznatiji animei su joj *[[Neon Genesis Evangelion]]* i *[[Berserk]]*.

Udala se za kaskadera Takayukija Sekija te ima dvoje djece: kćer (r. 2004) i sina (r. 2011), te joj je trenutno prebivalište Melbourne, Australija.

## Anime
**[[Astro Boy (2003 TV series)|Astro Boy: Mighty Atom]]* (Mimi)
**[[Berserk (manga)|Berserk]]* (Casca)
**[[Brave Police J-Decker]]* (Regina)
**[[Detective Conan]]* (Kazuha Toyama)
**[[Clamp School Detectives]]* (Utako Ōkawa)
**[[Eat-Man]] '98* (Maira)
**[[Great Teacher Onizuka]]* (Nanako Mizuki)
**[[Hyper Police]]* (Natsuki Sasahara)
**[[Juuni Senshi Bakuretsu Eto Ranger]]* (Souffle)
**[[My-HiME]]* (Alyssa Searrs)
**[[Neon Genesis Evangelion]]* (Asuka Langley Soryu)
**[[Neo Ranga]]* (Ushio Shimabara)
**[[NieA 7]]* (Niea)
**[[Outlaw Star]]* (Aisha Clanclan)
**[[Pokémon (anime)|Pokémon]]* (Akane-Whitney)
**[[Wataru|Spirit Hero Wataru]]* (Suzume)
**[[Starship Girl Yamamoto Yohko]]* (Ayano Elizabeth Hakuhōin)
**[[Those Who Hunt Elves]]* (Ritsuko Inoue)
**[[VS Knight Lamune & 40 Fire]]* (Parfait)
**[[Wedding Peach]]* (Angel Daisy/Hinagiku Tamano)
**[[Moonlight Mask|We Know You, Moonlight Mask-kun!]]* (Naoto Yamamoto (first voice))

## Vanjske veze
*
Ami Koshimizu

japanska je glasovna glumica. Najpoznatiji animei su joj *[[Code Geass]]*, *[[Kill la Kill]]*, *[[School Rumble]]* i *[[Sailor Moon Crystal]]*.

## Vanjske veze
* 
*
Marielski egzodus

**Egzodus iz Mariela** () ili **Marielski pomorski transport** () je naziv za masovno iseljavanje stanovnika Kube u SAD do koga je došlo 1980. godine, i koje je sprovedeno uz prešutni sporazum kubanskih komunističkih i američkih vlasti. Povod je bila izbjeglička kriza izazvana kako odlukom Perua, kao i Španije i Kostarike da svima koji žele napustiti otok pruže politički azil u svojim diplomatskim predstavništvima u Havani, a što je u proljeće 1980. godine iskoristilo oko 10.000 ljudi, stvorivši humanitarnu, zdravstvenu i sigurnosnu krizu. Nastojeći izbjeći dalje komplikacije, vlada Fidela Castra je objavila da luku Mariel otvara za sve brodove iz susjednih SAD kako bi one koji žele napustiti otok prevezli na Floridu. U nju su uglavnom doplovili brodovi u vlasništvu ili iznajmljeni od strane kubanskih emigranata na Floridi, koji su sa sobom uglavnom uzimali rodbinu i prijatelje. Program je službeno otpočeo 15. aprila 1980. godine, i računa se da je u prijevozu sudjelovalo preko 1700 brodova, te da je sa Kube na Floridu tokom sljedećih nekoliko mjeseci prešlo oko 125.000 ljudi. Iako je vlada tadašnjeg američkog predsjednika Jimmyja Cartera cijelu aferu ispočetka smatrala propagandnom pobjedom u Hladnom ratu, odnosno potvrdu svoje politike promoviranja ljudskih prava, nakon određenog vremena se protiv dolaska izbjeglica počela okretati američka javnost. Razlozi su bili dijelom ekonomske prirode, odnosno navodi kako je dolazak izbjeglica u Miami donio masu jeftine radne snage, odnosno doveo do dramatičnog pada nadnica za fizičke i druge poslove, ali i to da se među izbjeglicama našao i veliki broj osuđenih kriminalaca, kroničnih bolesnika i homoseksualaca, odnosno špekulacije da je Castrov režim lukavo iskoristio Marielski egzodus kao priliku da se na jeftin način riješi neželjenih osoba koje bi kompromitirale službenu propagandu o Kubi kao socijalističkom raju. Izbjeglice su u nekim slučajevima bile smještane u logore, gdje su izbili neredi te tako protiv njih dodatno okrenuli javnost. Broj izbjeglica u Marielu se sa vremenom počeo smanjivati, tako da je krajem oktobra 1980. egzodus službeno okončan.

U američkoj javnosti se dan-danas raspravlja o posljedicama Marielskog egzdousa na same SAD, pa su tako bile česte špekulacije da je zbog njega došlo do porasta kriminala, da je pridonio porazu Cartera na predsjedničkim izborima iste godine, odnosno da su homoseksualne izbjeglice, koje su se navodno bile zarazile kao pripadnici kubanske vojske u angolskom građanskom ratu, u SAD dovele virus HIV-a i tako izazvale pandemiju. Iako se danas smatra da je većina negativnih stereotipa vezanih za izbjeglice, za koje se koristi izraz **marielitos**, posljedica površnog i senzacionalističkog pristupa medija, oni su značajno uticali na američku popularnu kulturu, pri čemu se ističe znameniti film *[[Scarface (film, 1983)|Scarface]]* iz 1983. godine gdje je glavni lik, prikazan kao beskrupulozni i autodestruktivni narkobos, u SAD bio došao kao izbjeglica iz Mariela.

## Vanjske veze

* Memories of Mariel: 20 Years Later.
* Six-year study of Mariel refugees
* Fleeing Cuba For a Better Life in USA 
* Voices from Mariel
Shizuka Itō

japanska je glasovna glumica. Najpoznatiji animei su joj *[[Kaleido Star]]*, *[[Baccano!]]*, *[[Darker than Black]]*, *[[Psycho-Pass]]* i *[[Sailor Moon Crystal]]*.

## Vanjske veze
*
Journal of Baltic Studies

***Journal of Baltic Studies*** je recenzirani akademski časopis koji se izdaje četiri puta godišnje. U časopisu se razmatraju teorijska i praktična pitanja u oblasti međunarodnih odnosa i sigurnosnih studija vezanih uz baltičku regiju. Trenutni urednik je Terry Clark.

## Vanjske veze
*Journal of Baltic Studies
*Journal of Baltic Studies na JSTOR
Hohenems

**Hohenems** je grad na krajnjem zapadu Austrije od 15,659 stanovnika.

Hohenems administrativno podpada pod Okrug Dornbirn u Saveznoj zemlji Vorarlberg.

## Geografija

Hohenems leži pored rukavca rijeke Rajne, udaljen 8 km južno od administrativnog centra - Dornbirna

## Historija

Prvi put je dokumentiran 1180. pod imenom  - **Amides**. Još od srednjeg vijeka Hohenems je bio direktna carska domena, sve do 1765. kad je podpao pod vlast Habsburške Austrije.

Hohenems je status grada dobio tek 1983.

## Znamenitosti

Od znamenitosti Hohenems ima parohijsku crkvu, podignutu između 1576. - 80., temeljno rekonstruiranu i proširenu između 1796. - 97. Enterijer crkve dekoriran je freskama iz 1798.,renesansnim oltarom iz 1580. (H. Dieffolt) i grobnicama Marka Sitticha (1533.) i Kaspara von Hohenemsa (1635.)

Pored grada leže ruine srednjovjekovnog zamka gofova Ems podizanog u etapama od 12. do 17. vijeka u kom je boravio poet Rudolf von Ems. U samom gradu je noviji zamak Ems (zvan i Palača Glopper) iz 1343. čiji je današnji izgled uglavnom iz 1407. i renesansna palača kardinala Marka Sitticha, podignuta između 1562. - 67., proširena između 1603. - 10. i još u dva navrata 1755. i 1779. U njezinoj biblioteci pronađena su dva manuskripta 
Nibelungenlieda.
Pored toga znamenitosti su i Fontana Nibelungen na trgu ispred dvorca iz 1955. i gradska vijećnica iz 1567.

Hohenems ima židovski muzej sa kolekcijom predmeta iz nekadašnjeg geta koji je egzistirao od 1617. Na Židovsku prisutnost danas podjećaju sinagoga, ulica Judengasse i nekadašnje groblje.

Pored grada leži najveći kamenolom silikatnog vapnenca u Voralbergu, danas pretvoren u muzej na otvorenom.

## Privreda

Hohenems je industrijski grad, u kom se proizvode skije, tekstil, predmeti od drva, mramora i metala (pribor za jelo) i prehrambeni artikli.

Pored toga Hohenems je i poznata turistička destinacija jer ima termalni izvor bogat sumporom za kog se zna još od 15. vijeka.

## Pobratimski gradovi

* , Bystré
* , Polička
*  Ostfildern

## Reference

## Vanjske veze

* ''Službene stranice Hohenemsa''
Obalni Kordiljeri

**Obalni Kordiljeri** (špa. *Cordillera de la Costa*) su oko 50&nbsp;km široko gorje u Čileu koje se proteže od sjevera prema jugu duž pacifičke obale Južne Amerike paralelno sa Andama. Nalaze se između grada Morro de Arica na sjeveru i poluotoka Taitao na jugu. Najveći vrh je Cerro Vicuña Mackenna visok 3.114 metara. Preko 2.000 metara u središnjem Čileu su još Altos de Cantillana (2.318 m), El Roble (2.222 m) i Vizcachas (2.108 m). Mnoge andske rijeke teku kroz Kordiljere ka Tihom oceanu. Uglavnom su građeni od mezozojskih i paleozojskih stijena.

## Reference

## Vanjske veze
Tupungato

**Tupungato** je vulkan na granici Argentine i Čilea, jedan od najviših vrhova u Južnoj Americi. Nalazi se u Andama oko 80 km istočno od Santiaga i oko 100 km južno od Aconcuague, najvišeg vrha Južne Amerike.

Na vrh Tupungatoa prvi se popeo švicarski planinar Matthias Zurbriggen 1897. godine. S njime je bio i Stuart Vines.

Dana, 2. augusta 1947., avion "Star Dust" sa 6 putnika i 5 članova posade srušio se na ledenjaku na Tupungatou. Ubrzo su ga pokrili lavina i dubok snijeg. Odmrzavanjem ledenjaka 2000. godine pronađeni su ostaci zrakoplova.

## Izvori

## Vanjske veze

* Andeshandbook: opis, historija i prikaz puteva za Tupungato
* Slike planine Tupungato
* Tehničke informacije
* "Cerro Tupungato, Argentina/Chile" na Peakbagger.com
* Misterij pada aviona Star Dust
* Ande (španski) Tupugnato na andesargentinos.com.ar
Potres kod Valdivije 1960.

**Potres kod Valdivije** ili **Veliki čileanski potres** (špa. *Terremoto de Valdivia* / *Gran terremoto de Chile*) koji se dogodio u nedjelju 22. maja 1960. je do sada najsnažniji potres ikad zabilježen na Zemlji, a magnituda je bila 9,5 stupnjeva. Potres se dogodio u popodnevnim satima (19:11 GMT, 15:11 po lokalnom vremenu).

Epicentar je bio u blizini grada Lumaco nekih 570&nbsp;km južno od glavnog grada Santiaga, Temuco je najbliži veliki grad, a Valdivia je bila najviše pogođena. To je uvjetovalo tsunami koji je pogodio čileansku obale s valovima do 25 metara. Tsunami je prešao preko Tihog oceana i uništio Hilo na Havajima. Valovi visine 10,7 metara su zabilježene 10.000&nbsp;km od epicentra, čak do Japana i Filipina.

Broj poginulih nije točno utvrđen, kao ni materijalna šteta koju je prouzročila ova katastrofa. Objavljene su razne procjene ukupnog broja žrtava potresa i tsunamija, pa američki USGS navodi 2.231, 3.000, ili 5.700 ubijenih, a drugi izvor govorio o 6.000 mrtvih.

## Vanjske veze

* Chilean earthquake and tsunami 
* Tsunami of 1960
* Hawaii Events
Anouar Abdel-Malek

**Anvar Abdel Malek** (Kairo, 23. oktobra 1924. – Pariz, 15. juna 2012) je bio egipatsko-francuski politički naučnik, koptskog porijekla. Po uvjerenjima je bio panarapin i marksist.

Anvar Abdel Malek je diplomirao filozofiju 1954. na Univerzitetu Ain Šams (Ain Shams University), a zatim je učio za doktorat na Sorboni. Kasnije se pridružio CNRS-u, postajući šef istraživanja 1970. godine.

## Radovi
* Égypte : société militaire, 1962. Preveo Čarls Lam Markman kao Egypt: military society; the army regime, the left, and social change under Nasser, 1968.
* *Anthologie de la littérature arabe contemporaine*, 1964
* Idéologie et renaissance nationale, l'Égypte moderne, 1969
* La Pensée politique arabe contemporaine, 1970. Translated by Michael Pallis as Contemporary Arab political thought, 1983
* (ed.) Sociologie de l'impérialisme, 1971
* La dialectique sociale, 1972. Preveo Majkl Gonzales kao Social dialectics, 2 vols., 1980.
* Nation and revolution, 1981
* (ed. with Miroslav Pečujlićand Gregory Blue) Science and technology in the transformation of the world, 1982
* ((ed. with Ānisujjāmāna) Culture and thought in the transformation of the world, 1983.

## Reference
Čileanska araukarija

**Čileanska araukarija** (lat. *Araucaria aracuana*) vrsta je drveća iz roda *[[Araucaria]]* (araukarije). Pripada u četinjače. Porijeklom je iz srednjeg Čilea i zapadne, odnosno srednje Argentine.

Ovo zimzeleno drveće može rasti u visinu do 40 metara i doseći promjer od 2 metra. Obično je dvodomna vrsta s muškim i ženskim češerima na odvojenim stablima, rijetki su jednodomni primjerci. Muški su češeri izduženi, u početku dugački 4 cm, a kasnije, pred oprašivanje 8-12 cm i 5-6 cm široki. Oprašivanje se vrši putem vjetra. Ženski plodni češeri zreli su u jesen otprilike 18 mjeseci poslije oprašivanja, loptastog su oblika i promjera 12-20 cm. Sadrže oko 200 sjemenki. Sjeme je nalik lješnjaku, dugo 3-4 cm, raznose ga čavke, kreje i vjeverice.

Araukarija je vrsta umjerenih klimatskih područja s velikom količinom kiše tijekom godine, ali može podnijeti i temperature do -20&nbsp;°C. Ovo je najizdržljivija vrsta ovog roda i jedina koja uspijeva u V. Britaniji i u kontinentalnom dijelu SAD-a daleko od ekstremnog juga. U Kanadi (Vancouver i Victoria) nalazi se puno kvalitetnih primjeraka ove vrste. Također raste i na otocima Kraljice Charlotte. Podnosi i zasoljena tla, ali ne i gradske uvjete (zagađen zrak). Ovo je popularna vrtna vrsta, koja se uzgaja zbog svojih izgledom prapovijesnih grana, simetričnog oblika.

Drvo može živjeti 2000 godina. Ugrožena je vrsta u divljini.

List je sjajno zelen s obje strane 0,30 do 50 mm dugačak i 8-25 mm širok, uzdužno izbrazdan linijama otvora puči s obje strane listova, koji se zadržavaju na stablu 10-15 godina.

Ovo je sveto drvo za članove plemena Mapuche unutar većeg plemena Araukanaca.
 
## Galerija


Datoteka:Araucaria araucana bark ( Scott Zona) 001.jpg|Deblo i kora
Datoteka:Araucaria araucana - monkey-puzzle tree - monkey tail tree - chilenische Araukarie 07.jpg|Grančica s lišćem
Datoteka:Araucaria araucana 0003.JPG|Grančica sa zrelim češerom
Datoteka:Araucana ubicacion.jpg|Područje rasprostiranja u Čileu



## Vanjske veze
;Ostali projekti
Teva Pharmaceutical Industries

**Teva Pharmaceutical Industries Ltd.** () je izraelsko-američka multinacionalna korporacija farmaceutska kompanija sa sjedištem u Petah Tikvi u Izraelu. Specijalnost joj je proizvodnja generičkih lijekova, iako se također bavi i proizvodnjom aktivnih farmaceutskih sastojaka i u manjoj mjeri farmaceutskih sastojaka u industrijskom vlasništvom. Predstavlja najvećeg proizvođača generičkih lijekova u svijetu i jednu od 15 najvećih farmaceutskih kompanija uopće.  Teva posjeduje tvornice u Izraelu, Sjevernoj Americi, Evropi i Južnoj Americi. Teva je članica Njujorške i Telavivske burze dionica.

Teva je javnosti na području bivše Jugoslavije poznata po tome što je 2008. godine postala vlasnik hrvatske kompanije PLIVA, koju je otkupila zajedno sa američkom tvrtkom Barr Pharmaceuticals. Njen financijski direktor Tihomir Orešković je početkom 2016. godine postao premijer Hrvatske.

## Izvori

## Vanjske veze

* Teva Pharmaceutical Industries Official website 
* Pharmaceutical Executive  (PDF)
* 
* The Economic Times
Elgar (film)

***Elgar*** je britanski crno-bijeli igrano-dokumentarni televizijski film snimljen 1962. godine u režiji Kena Russella i premijerno prikazan na na programu BBC-ja kao dio TV-serije *[[Monitor (TV serija)|Monitor]]*. U njoj se prikazuje život i djelo znamenitog britanskog kompozitora Sir Edgara Elgara. Film se danas smatra značajnim zbog toga što je bio jedan od prvih dokumentarnih ostvarenja na britanskoj televiziji koja je uz tradicionalni dokumentarnih stil koristila igrane sekvence, ali i zbog neobičnog i živopisnog stila koji će postati Russellov zaštitni znak i učiniti ga jednim od najpoznatijih britanskih sineasta u sljedećoj deceniji. U njemu je također pokazao veliku naklonost prema klasičnim kompozitorima kao temi svojih filmova, a što će također biti značajka njegovog opusa. Britanski filmski institut ga je kasnije proglasio jednom od 100 najvećih britanskih TV emisija.

## Uloge
*George McGrath (Sir Edward Elgar)
*Peter Brett (Mr Elgar)
*Rowena Gregory (Mrs Elgar)

## Izvori


## Vanjske veze
*
*''Elgar'' (''film'') at BFI Screenonline